Държавен вестник, бр. 67, 2010 г., стр. 23

БРОЙ  67	
Д Ъ Р Ж А В Е Н  В Е С Т Н И К 	
СТР.  23  
За обучение по професията „Керамик“ с 
придобиване на втора степен на професионална 
квалификация не се изисква предишна професи­
онална квалификация или професионален опит.
Ако за обучение по професията „Керамик“ с 
придобиване на втора степен на професионална 
квалификация кандидатстват лица, завършили 
обучение за придобиване на професионал­
на квалификация по професията „Оператор 
в силикатните производства“, специалност 
„Технология на керамичното производство“ с 
втора степен на професионална квалификация, 
по професията „Работник в керамичното про­
изводство“ с първа степен на професионална 
квалификация и др., обучението им се зачита 
и се организира надграждащо обучение след 
сравнение на компетенциите и резултатите от 
обучението, описани в Държавните образова­
телни изисквания (ДОИ) за придобиване на 
квалификация по съответните професии.
Ако за обучение по професията „Керамик“ с 
придобиване на втора степен на професионална 
квалификация кандидатстват лица с професио­
нален опит по тази професия, в съдържанието 
на обучение се включва само усвояване на 
компетенции от т. 4, които лицето не притежава.
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Керамикът изработва изделия от пластичен 
или течен материал – съдова керамика (ваза, 
чаша, чиния, пепелник, саксия и др.) и сувенирна 
керамика. Подготвя материала (пластичната, 
полусухата или течната маса) по определения 
технологичен начин. Формова и отлива с гип­
сови калъпи и шаблони. Размножава различни 
изделия в гипсови калъпи с готов течен шликер, 
като подготвя (подсушава и почиства) гипсови­
те калъпи преди и след работа. Освобождава 
готовото изделие от калъпите и го подготвя за 
сушене. Лепи дръжки и пластични декорации. 
Ретушира готови изделия от суров матери­
ал. Полага предварително подготвена ангоба. 
Изработва плътно или кухо изделие с ръчен 
или механичен шаблон и на грънчарско колело. 
Подрежда изделията в пещта и ги изпича под 
ръководството на технолог или майстор. Нанася 
глазури върху изпечените изделия. 
Керамикът има възможност да работи в 
предприятия и ателиета, които произвеждат 
керамични изделия от бяла или червена плас­
тична маса и съдова керамика за бита. Част от 
работата на керамика е в близост до пещите за 
изпичане на изделията, където се наблюдават 
големи температурни амплитуди. В работил­
ниците (работните помещения) влажността и 
запрашеността са високи. 
В своята работа керамикът използва различни 
видове инструменти (ножове, ланцети, шайби, 
четки, шпакли), машини (шнек, електрическа 
бъркалка, смесители), грънчарско колело и пещ 
за изпичане на керамични изделия. Керамикът 
използва  специално работно облекло.
При изпълнение на някои трудови дейности 
керамикът работи с вредни химически матери­
али – глазури, окиси, соли, лустри и др.
При изпълнение на някои дейности и изде­
лия керамикът използва технологични карти.
Лицата, практикуващи професията, трябва 
да бъдат физически издръжливи, подвижни и 
сръчни. Да притежават умения за оформяне на 
изделията. При серийно производство се изис­
кват умения за работа в екип и издръжливост 
при еднообразна рутинна дейност.
Работното време на керамика е с нормална 
продължителност.
2.2. Възможности за продължаване на про­
фесионалното обучение
След придобиване на втора степен на профе­
сионална квалификация по професия „Керамик“ 
обучаваният може да продължи обучението 
си по специалност „Художествена керамика“ 
от професия „Художник“ или по специалност 
„Технология на керамичното производство“ от 
професия „Технолог в силикатните производства“ 
за придобиване на трета степен на професио­
нална квалификация. 
2.3. Възможности за професионална реа­
лизация
 Съгласно Националната класификация на 
професиите и длъжностите в Република Бъл­
гария (НКПД), утвърдена със Заповед № 742 
от 27.12.2005 г., Заповед № 884 от 7.11.2006 г., 
Заповед № 969 от 28.12.2007 г., Заповед № РД-
01-1114 от 30.12.2008 г. и Заповед № РД-01-
1082 от 30.12.2009 г. на министъра на труда и 
социалната политика, лицата с втора степен 
на професионална квалификация по професи­
ята „Керамик“ могат да постъпват на работа 
на следните длъжности от НКПД: 7321-2002 
Грънчар, 7321-2005 Настройчик, керамични 
машини, 7321-2006 Отливач, керамични изде­
лия, 7321-2011 Работник, преса за керамични 
и порцеланови изделия, 7324-2002 Глазировач, 
ел. порцеланови изделия, 7324-2004 Глазировач, 
керамични изделия, 7324-2007 Гравьор в кера­
миката, 7324-2008 Декоратор, грънчарски/кера­
мични изделия, 7324-2009 Декоратор, ретушьор 
на керамични изделия, 7324-2014 Надписвач, 
както и на други длъжности, включени при 
актуализиране на НКПД.
3. Цели на обучението
3.1. Цели на обучението по общата задъл­
жителна професионална подготовка – единна 
за всички професионални направления